Duklando Silezio

La duklando Silezio estas historia reglando, kiu ekestis en 1138 sekve de la disfalo de la reĝlando Pollando fondita en 1000, post la morto de duko Boleslao la 3-a "la Kurbabuŝa" en 1138. La landon regis la Sileziaj Piastoj. Ekde 1249 ĝi disfalis al pluraj etaj sileziaj princlandoj, kiuj ĉiuj ĝis plej laste 1335 submetis sin al la Krono de Bohemio.

En 1335, la pola reĝo Kazimiro la 3-a definitive rezignis pri ĉiuj pretendoj al la duklando Silezio, kiun la polaj regantoj la antaŭajn du jarcentojn ankoraŭ havis pro la tempo inter 1000 kaj 1138, kiam la pola regno ankaŭ etendiĝis ĝis la regiono de la rivero Odro. Silezio en 1335 oficiale fariĝis unu el la regnoj de la Krono de Bohemio kaj per tio ankaŭ apartenis al la germanlingva Sankta Romia Imperio.

En 1742, pli granda parto de la lando fariĝis parto de Prusio, nomata Prusia Silezio. Tiu parto kiu restis sub la Krono de Bohemio fariĝis Ĉeĥa Silezio.

Duklando
Kategorio:Duklandoj
Kategorio:Landoj de Krono ĉeĥa
Kategorio:Historio de Pollando
Kategorio:Historio de Ĉeĥio
Kategorio:Teritorioj de la Sankta Romia Imperio
Kategorio:Administraj unuoj fonditaj en 1130-1139
Kategorio:Aperis en 1138
Kategorio:Administraj unuoj malfonditaj en 1330-1339
Kategorio:1335
Kategorio:14-a jarcento en Ĉeĥio